CELEX: 22012D0138
Language: hu
Date: 2012-07-13 00:00:00
Title: Az EGT Vegyes Bizottság 138/2012 határozata ( 2012. július 13. ) az Európai Gazdasági Térségről szóló megállapodás XX. mellékletének (Környezet) módosításáról

8.11.2012   
            
            
               HU
            
            
               Az Európai Unió Hivatalos Lapja
            
            
               L 309/20
            
         AZ EGT VEGYES BIZOTTSÁG 138/2012 HATÁROZATA
   (2012. július 13.)
   az Európai Gazdasági Térségről szóló megállapodás XX. mellékletének (Környezet) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XX. mellékletét a 2012. június 15-i 117/2012 EGT vegyes bizottsági határozat (1) módosította.
            
         
               (2)
            
            
               Az egyes fémtörmeléktípusoknak a 2008/98/EK európai parlamenti és tanácsi irányelv szerinti hulladék jellegének megszűnését meghatározó kritériumok megállapításáról szóló, 2011. március 31-i 333/2011/EU tanácsi rendeletet (2) bele kell foglalni a megállapodásba,
            
         ELFOGADTA EZT A HATÁROZATOT:
   1. cikk
   A megállapodás XX. melléklete a 32ff. pont (2008/98/EK európai parlamenti és tanácsi irányelv) után a következő ponttal egészül ki:
   
               „32ffa.
            
            
               
                  32011 R 0333: a Tanács 2011. március 31-i 333/2011/EU rendelete az egyes fémtörmeléktípusoknak a 2008/98/EK európai parlamenti és tanácsi irányelv szerinti hulladék jellegének megszűnését meghatározó kritériumok megállapításáról (HL L 94., 2011.4.8., 2. o.).
               A rendelet rendelkezéseit e megállapodás alkalmazásában a következő kiigazításokkal kell értelmezni:
               A 2. cikk e) pontjában és a III. mellékletben szereplő megfelelőségi nyilatkozat 6. pontjában az »Unió vámterületére« szövegrész után a »vagy az EFTA-államok területére« szövegrészt kell beilleszteni.”
            
         2. cikk
   A 333/2011/EU rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2012. július 14-én lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (3), vagy a 2012. július 13-i 126/2012 EGT vegyes bizottsági határozat (4) vagy a 2012. július 13-i 136/2012 EGT vegyes bizottsági határozat (5) hatálybalépésének napján, attól függően, hogy melyik a későbbi időpont.
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2012. július 13-án.
      
         
            az EGT Vegyes Bizottság részéről
         
         
            az elnök
         
         Atle LEIKVOLL
      
   
   
      (1)  HL L 270., 2012.10.4., 40. o.
   
      (2)  HL L 94., 2011.4.8., 2. o.
   
      (3)  Alkotmányos követelmények fennállását nem jelezték.
   
      (4)  Lásd e Hivatalos Lap 4 oldalát.
   
      (5)  Lásd e Hivatalos Lap 17 oldalát.